paragraph_text: mini|desno|200px|[[Philipp Veit: Josip i Potifarova žena]] Josip (hebrejski: יוֹסֵף, Yosef; arapski: يوسف, Yusuf) je bio jedanaesto dijete njegova oca Jakova, a prvo od dvoje koje je imao sa svojom voljenom ženom, Rahelom. Jakov ga je volio više od sve djece, pa su njegova braća bila ljubomorna. Jedne noći Josip je usnuo da će postati gospodar nad svojom braćom koja će mu se klanjati. Oni ga zbog toga još više zamrziše i odluče ga ubiti. No, najstariji od sve braće, Ruben, protivio se ubojstvu brata pa je rekao da ga bace u bunar te je otišao od njih. Kada su ga ostala braća htjela izvaditi iz bunara i ubiti ga, Juda se protivio te je predložio da ga radije prodaju trgovcima koji su karavanama prolazili, idući u pravcu Egipta.